Má zmysel zahnutá obrazovka televízora?
Zakrivené televízory vznikli za účelom, aby bol obraz k divákovi bližšie. Je pravda, že zážitok zo sledovania takéhoto televízora je iný (lepší či rovnaký), no vzhľadom na cenu takýchto televízorov je efekt zanedbateľný. Zahnutá obrazovka nemá na kvalitu obrazu žiadny vplyv a skôr ide o marketingový ťah výrobcov. Rozdiel medzi klasickou konštrukciou LED televízora a toho so zakrivenou obrazovkou je naozaj minimálny.
Najdôležitejšou zložkou atramentovej tlačiarne je tzv. tlačová hlava. Práve táto pohyblivá časť zariadenia vypúšťa dávky atramentu na vložený papier. Aby sa však náplň dostala až do tlačovej hlavy, potrebná je pumpa, ktorá ju odčerpáva z kaziet. Ďalej svoju úlohu vykonávajú trysky v tlačovej hlave. Tie na papier dávkujú požadované množstvo atramentu formou miniatúrnych kvapôčok. Podľa spôsobu dávkovania náplne na papier poznáme dva druhy atramentovej tlače. Pri kontinuálnej tlači sa uvoľňuje atrament na papier neprerušene, podľa potreby sa niektoré kvapky dostávajú na papier, tie zvyšné do zberného systému. Pri drop-on-demand tlači sa uvoľňujú len určité kvapky zo zásobníka, atrament netečie nepretržite.